ΓΡΑΠΤΗ ΕΡΩΤΗΣΗ E-3532/00

υποβολή: Ioannis Marnos (PPE-DE) προς την Επιτροπή

(13 Νοεμβρίου 2000)

Θέμα: Ειρηνευτική διαδικασία στη Μ. Ανατολή

Στις 5 Σεπτεμβρίου 2000 ο Πρόεδρος της Κνεσέτ, κ. Αβραάμ Μπουργκ, και ο ομόλογός του του Παλαιστινιακού Νομοθετικού Συμβουλίου, κ. Αχμέτ Κουρί, μίλησαν στην Ολομέλεια του Ευρωπαϊκού Κοινοβουλίου στο Στρασβούργο σχετικά με την κατάσταση στη Μ. Ανατολή, το μελλοντικό καθεστώς της Ιερουσαλήμ και τις ελπίδες για οριστική ειρήνη στην ταραγμένη αυτή περιοχή του πλανήτη. Οι ομιλίες των δύο Προέδρων απετέλεσανποδείγματα εποικοδομητικών τοποθετήσεων, ήταν πλήρεις προτάσεων και ιδεών και φανέρωναν τη θέληση τουλάχιστον της πλειοψηφίας των νομοθετικών σωμάτων του Ισραήλ και της Παλαιστινιακής Διοίκησης, αντίστοιχα, να προχωρήσουν στο δρόμο της συμφιλίωσης. Ένα πολύ σημαντικό στοιχείων των ομιλιών αυτών ήταν και η πρόταση για μετατροπή των Ιεροσολύμων σε παγκόσμια πρωτεύουσα, κέντρο των μονοθεϊστικών θρησκειών (του χριστιανισμού, του ιουδαϊσμού και του μουσουλμανισμού), ώστε από πόλη του μίσους να αναδειχθεί σε πόλη της αγάπης. Κατά παράδοξο τρόπο, η πρόταση των Προέδρων των δύο νομοθετικών σωμάτων του Ισραήλ και της Παλαιστίνης δεν φάνηκε να προσελκύει το ενδιαφέρον του Συμβουλίου και της Ευρωπαϊκής Επιτροπής, τα οποία θα μπορούσαν ναιοθετήσουν και να την προωθήσουν ώστε να αρθεί το αδιέξοδο σχετικά με το καθεστώς της Ιερουσαλήμ, κάτι που θα αύξανε το κύρος της Ευρωπαϊκής Ένωσης στην περιοχή και θα αποτελούσε ουσιαστική συνεισφορά στην εμπέδωση της ειρήνης.

Δεδομένου ότι το μέλλον της Ιερουσαλήμ βρίσκεται στην καρδιά του προβλήματος της Παλαιστίνης και φανατίζει μέχρι θανάτου τις δύο πλευρές, αντιμετωπίζει η Επιτροπή το ενδεχόμενο να προωθήσει εκ μέρους της Ένωσης την πρόταση αυτή διεθνοποίησης των Ιεροσολύμων και μετατροπής τους σε παγκόσμια πρωτεύουσα των τριών μονοθεϊστικών θρησκειών, μια πρόταση που προέρχεται από τα εμπλεκόμενα μέρη στην περιοχή και η οποία θα μπορούσε να προλάβει τη συνεχή αιματοχυσία, μάρτυρες της οποίας γινόμαστε, δυστυχώς, για άλλη μια φορά αυτήν την εποχή; Εάν ναι, προβλέπεται να εγγυηθεί η ΕΕ, ακόμα και διά στρατιωτικής παρουσίας, την ομαλή εφαρμογή της;

Απάντηση του κ. Patten εξ ονόματος της Επιτροπής

(15 Δεκεμβρίου 2000)

Οι εποικοδομητικές παρεμβάσεις των κκ. Μπουργκ και Κουρί στο Κοινοβούλιο, στις 5 Σεπτεμβρίου, αποτέλεσαν θετική συμβολή στη διαδικασία συμφιλίωσης των λαών τους, ενισχύοντας την ελπίδα για γρήγορο

τερματισμό της μακρόχρονης ισραηλινο-παλαιστινιακής σύρραξης. Η Επιτροπή εκτιμά καιποστηρίζει παρόμοιες ευνοϊκές παρεμβάσεις από όλες τις παρατάξεις. Ωστόσο, παρά τις ενδείξεις για αίσια κατάληξη των διαπραγματεύσεων, το πρόσφατο κύμα συγκρούσεων είναι ιδιαιτέρως θλιβερό.

Απομένει, κυρίως, τα ίδια τα μέρη να διαπραγματευτούν για την εξεύρεση εφαρμοστέων ειρηνικών λύσεων. Δενπάρχει έγκυρη εναλλακτική λύση από την ειρήνη. Συνεπώς, η Επιτροπή είναι πεπεισμένη ότι μπορεί και πρέπει να επιτευχθεί συμφωνία που θα ικανοποιεί τις ζωτικές ανάγκες και τα νόμιμα αιτήματα των Ισραηλινών και των Παλαιστίνιων.

Το αναγκαίο πρώτο βήμα είναι η αποκατάσταση της ηρεμίας στην περιοχή, γεγονός που θα επιτρέψει την αποδοτική επανάληψη των διαπραγματεύσεων οι οποίες με τη σειρά τους θα οδηγήσουν σε συμφωνία διαρκούς ειρήνης. Η Επιτροπή είναι έτοιμη και πρόθυμη ναποστηρίξει την εφαρμογή μιας τέτοιας συμφωνίας με όλα τα μέσα που διαθέτει.